Lav et referat af nedenstående tekst:

Tekst:
Det er langt færre nordjyder, som denne jul har fået sig en kedelig overraskende i form af ubudne gæster. I 2018 var der hele 108 indbrud i julen i Nordjylland - i år er det tal faldet med syv til blot 35 tilfælde af indbrud. Ifølge Nordjyllands Politi tilskrives faldet både corona-situationen, hvor flere opholder sig hjemme, men også en generel tendens. - Et indbrud vil altid være en krænkelse af en borger – og sådan en oplevelse kan godt ’sidde i kroppen’ i flere år frem, siger vicepolitiinspektør ved Nordjyllands Politi, Niels Kronborg og fortsætter: - Derfor kan jeg kun være tilfreds med, at endnu færre nordjyder i år har fået forstyrret julefreden ved at komme tilbage fra ferie til et gennemrodet hjem. Nabohjælp virker Især borgernes egen boligsikring som eksempelvis nabohjælp vurderes at have haft en forebyggende effekt. - Vi anbefaler klart, at man melder sig til ordningen med nabohjælp. Opmærksomme øjne i nabolaget skræmmer tyven væk – og det giver tryghed i kvarteret, når man har årvågne naboer, siger Niels Kronborg. Politikredsen i Nordjylland vil i 2022 fortsat sætte aktivt ind over for indbrudstyve, blandt andet har man en indbrudsgruppe, der består af efterforskere, som særskilt har fokus på indbrudskriminalitet.

Referat:
Antallet af indbrud i juletiden fortsætter med at falde.